གུ་རུ་རིན་པོ་ཆེའི་རྣམ་སྤྲུལ་དང་ཀུན་མཁྱེན་ཀློང་ཆེན་རབ་འབྱམས་ཀྱི་སྐུ་སྐྱེ་ཨིནམ་ལས་སྐུ་ན་ཕྲ་བའི་བསྒང་ལས་གཞན་དང་མ་འདྲ་བའི་ཁྱད་རྣམ་ལྡན་པས་དཀའ་ཐུབ་ཆེན་པོས་སྦྱང་བརྩོན་མཛད་མ་དགོ་པར་སློབ་ཚུལ་ཙམ་གྱིས་ཡིག་རིགས་དང་བཟོ་རིགས་ཀུན་ལ་མཁས་ཤིང་སྒྲུབ་པའི་སྐྱེ་ཆེན་དམ་པ་གྱུར།ལྷག་པར་དུ་སྤྲེལ་ལོ་ཟླ་བའི་ཚེས་༡༠གྱི་ཉིན་མར་མ་ཎི་དགོན་པར་བཞུགས་པའི་སྐབས་ཨོ་རྒྱན་རིན་པོ་ཆེ་གིས་ཞལ་དངོས་སུ་བསྟན་ཏེ་བྱིན་གྱིས་བརླབས་ཤིང་འབྲུག་བོད་གཉིས་ཀྱི་བྲག་རི་ཚུ་ནང་སྦ་སྟེ་ཡོད་པའི་གཏེར་ཁ་བརྒྱ་དང་རྩ་བརྒྱད་ཀྱི་ཁ་བྱང་ཕྱག་ལུ་བཞེས་ནུག།